Document ID: 32004R0597

Komisijas Regula (EK) Nr. 597/2004
(2004. gada 30. marts),
ar ko paredz atkāpes no Regulas (EK) Nr. 174/1999 un groza tās noteikumus attiecībā uz izvešanas atļaujām sausajam pienam, ko eksportē uz Dominikānas Republiku
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1], un jo īpaši tās 30. panta 1. punktu,
tā kā:
(1) Komisijas 1999. gada 26. janvāra Regulā (EK) Nr. 174/1999, kurā izklāstīti sīki izstrādāti piemērošanas noteikumi Padomes Regulai (EEK) Nr. 804/68 attiecībā uz izvešanas atļaujām un eksporta kompensācijām piena un piena produktu nozarē [2], tās 20.a pantā ir noteikti kvotas izmantošanas normatīvi, eksportējot sauso pienu uz Dominikānas Republiku saskaņā ar Eiropas Kopienas un Dominikānas Republikas Saprašanās memorandu, kas apstiprināts ar Padomes Lēmumu 98/486/EK [3].
(2) Lai dotu iespēju uzņēmējiem no Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas iesniegt izvešanas atļaujas pieteikumus kvotas izmantošanai eksportam uz Dominikānas Republiku laika posmā no 2004. gada 1. jūlija līdz 2005. gada 30. jūnijam, ir jāpagarina pieteikšanās termiņš.
(3) Lai varētu rūpīgāk kontrolēt izvesto produkciju un samazināt spekulācijas draudus, ir jānosaka, ka izvešanas atļaujas, kas izdotas saskaņā ar Regulas (EK) Nr. 174/1999 20.a panta 12. punktu, ir derīgas tikai produkcijai ar attiecīgo kodu. Tādēļ 5. panta 2. un 3. punktā paredzētie izņēmumi vairs neattiecas uz atļaujām, kas izdotas nākamajam kvotu gadam.
(4) Tādēļ attiecīgi jāgroza Regula (EK) Nr. 174/1999.
(5) Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Atkāpjoties no Regulas (EK) Nr. 174/1999 20.a panta 7. punkta, laika posmam no 2004. gada 1. jūlija līdz 2005. gada 30. jūnijam atļaujas pieteikumus iesniedz no 2004. gada 10. maija līdz 15. maijam.
2. pants
Regulas (EK) Nr. 174/1999 20.a panta 17. punktu formulē šādi:
"17. Piemērojot 1. nodaļu, ir spēkā visi noteikumi, izņemot 5. panta 2. un 3. punktu un 6., 9. un 10. pantu."
3. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Regulas 2. pants tomēr attiecas tikai uz izvešanas atļaujām, kas izdotas no 2004. gada 1. jūnija.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 30. martā

Labels: 3
17
18